钦定古今图书集成/明伦汇编/官常典/第650卷 > 蒋棻
## 钦定古今图书集成/明伦汇编/官常典/第650卷 > 蒋棻

按《明外史高承埏传》：“承埏同时治县著声者，有蒋棻，
常熟人。崇祯十年进士。历知南海、建安二县，以廉能
闻。建安当孔道，邮传病民，悉裁以法。邻邑建阳，以署
官诛求激变，奉檄驰谕之，即定。时寇氛日炽，人情动
摇，棻储糗粮，修战守，且籍壮士数百训练之，屹若雄
镇。上官交荐，擢礼部主事，未赴，闻都城陷，遂弃官归。”